CELEX: 62009CN0273
Language: sk
Date: 2009-07-16 00:00:00
Title: Vec C-273/09: Návrh na začatie prejudiciálneho konania, ktorý podal Rechtbank Haarlem (Holandsko) 16. júla 2009 — Premis Medical BV/Inspecteur van de Belastingdienst/Douane Rotterdam, kantoor Rotterdam Laan op Zuid

7.11.2009   
            
            
               SK
            
            
               Úradný vestník Európskej únie
            
            
               C 267/27
            
         Návrh na začatie prejudiciálneho konania, ktorý podal Rechtbank Haarlem (Holandsko) 16. júla 2009 — Premis Medical BV/Inspecteur van de Belastingdienst/Douane Rotterdam, kantoor Rotterdam Laan op Zuid
   (Vec C-273/09)
   2009/C 267/49
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank Haarlem
   
      Účastníci konania pred vnútroštátnym súdom
   
   
      Žalobkyňa: Premis Medical BV
   
      Žalovaný: Inspecteur van de Belastingdienst/Douane Rotterdam, kantoor Rotterdam Laan op Zuid
   
      Prejudiciálne otázky
   
   
               1.
            
            
               Je nariadenie Komisie (ES) č. 729/2004 (1) z 15. apríla 2004 o zatrieďovaní niektorých tovarov do kombinovanej nomenklatúry (Ú. v. EÚ L 113, s. 5; Mim. vyd. 02/016, s. 90), opravené v Ú. v. EÚ L 173 zo 7. mája 2004, s. 9, platné v tom zmysle, že príloha pripojená ku korigendu je platnou prílohou?
            
         
               2.
            
            
               V prípade kladnej odpovede, je nariadenie Komisie (ES) č. 729/2004, opravené v Ú. v. EÚ L 173 zo 7. mája 2004, s. 9, neplatné, pretože Komisia v tomto nariadení obmedzila pôsobnosť položky 9021?
            
         
               3.
            
            
               V prípade kladnej odpovede, je nariadenie Komisie (ES) č. 729/2004, opravené v Ú. v. EÚ L 173 zo 7. mája 2004, s. 9, neplatné, pretože Komisia chodúľku nesprávne zaradila v KN?
            
         
      (1)  Nariadenie Komisie (ES) č. 729/2004 z 15. apríla 2004 o zatrieďovaní niektorých tovarov do kombinovanej nomenklatúry (Ú. v. EÚ L 113, s. 5; Mim. vyd. 02/016, s. 90).